 "התיקונים" 37: סלקום מציעה אייפון פרה-היסטורי, ב"ידיעות אחרונות" זורקים את תל-אביב לים, ב"הארץ" מגיירים את בני זולו ומפגישים בין סרן א לסרן ר ועוד כשלים במגע מהעיתונות העברית
  איי-א-ברוך אמש, מועד השקת האייפון בישראל, היה עמוס ולחוץ לעיתונות הכלכלית ולמדורי הטכנולוגיה. זו כנראה הסיבה שבאתר "דה-מרקר" (9.12.09) התבלבלו והציגו במקום אייפון את קונסולת המשחקים PSP.  זו אינה הפעם הראשונה שב"דה-מרקר" נכשלים בזיהוי הטלפון שהתקשורת כל-כך אוהבת. בפעם שעברה החליף את האייפון מכשיר פאלם-פרה ("התיקונים", 1.10.09).  ומי שרכש אייפון רגיל מוזמן לשנמך אותו באתר סלקום, שמציע היום אייפון בלי מסך מגע.  הם שכחו מה זה להיות יהודים באתר "הארץ" (9.12.09) דיווחו ש"מלך זולו שוקל להשיב את ברית המילה כדי להיאבק בהתפשטות האיידס". שמוליק ליברמן מבחין בין מנהגי היהודים והגויים ונותן בהם סימנים: "מילה היא פרוצדורה כירורגית. ברית מילה היא טקס יהודי".  הם גם שכחו מה זה להיות אמריקאים. באתר "הארץ" (29.11.09) דיווחו כי "חג ההודיה [...] גלש הפעם אל סוף שבוע ארוך". אותו שמוליק ליברמן מתקן ומסביר: "חג ההודיה נחוג כל שנה בארה"ב ביום חמישי הרביעי של חודש נובמבר, במטרה מודעת שיהיה תחילתו של סופ"ש ארוך ותחילת עונת הקניות לכריסמס".  שנייה לפני שלימור לבנת מתנפלת עליו בחיבוקים זה לא שהשחיין האולימפי נמרוד שפירא-בר-אור הוא השחיין המהיר בעולם, זה שב"ידיעות אחרונות" (7.12.09) התבלבלו וכתבו שהוא התחרה ב-100, 200 ו-500 מטרים במקום יארדים.  ועוד בחדשות הספורט: "ידיעות אחרונות" (7.12.09), האולימפיאדה ב-1936 התקיימה בברלין, לא במינכן. (דרך המגיב קונילמל, ולווט אנדרגראונד)  שירות לאומי מוקדי שירות הלקוחות של חברות התקשורת אינם עומדים בעומס, אז במקו (2.12.09) גייסו אליהם חיילות.  גיאוגרפיה בעולם של לוח Win Win, תל-אביב אינה שוכנת לחוף הים התיכון, כי אם בתוכו ממש.  התשחץ הקל בעבר (15.7.09) הבאנו לכאן סודוקו פתור מ"ישראל פוסט".  יפתח הרצוג דיווח באתר "כשל" שבעיתון "הדף הירוק" עזרו בצורה דומה לפותרי התשחץ.  חשוד חשוד הקורא רועי רוטמן מבקש להאיר את עיני העורכים באתר "הארץ" (8.12.09): אונס באיומי סכין יפנית אינו אונס בסכין יפנית, את החשוד לא עצרו החשודים, ומה נסגר עם המלים הכפולות?  שמות אתר "הארץ" (8.12.09): הכתבה על סרן ר’ (תביעת הדיבה נגד אילנה דיין), התגית על סרן א’ (החשוד בנסיון אונס).  ערבבו את המיליארדר שלדון אדלסון עם המיליארדרית שרי אריסון ותקבלו את שלדון אריסון ("הארץ", 8.12.09).  המיליונים החסרים אתר "קפטן אינטרנט" (9.12.09) מצמצם את הרשת החברתית פייסבוק ל-350 חברים.  חומוס לכל אסיר אבו-כביר, אבו-גוש, מה זה משנה ("מעריב", 27.11.09).  כמה פעמים ספרת עד עשר והגעת רק עד שמונה? ("ידיעות אחרונות", 6.11.09)  מבצע פושר מבצע בסלקום: Samsung i7500, במקום ב-36 תשלומים של 63 שקל, עכשיו ב-36 תשלומים של 94.5 שקל בלבד!  וב-tCast SHOP יש מבצע דומה על עכבר אפל. (דרך שוש פורבס)  הם יורים גם בילדים? ברויטרס דיווחו שחיילים בריטים ירו תוך כדי אימון לעבר ילד (boy) צבוע בצבעי דגל ספרד. אלא שהחיילים ירו לעבר מצוף (buoy) צבוע בצבעי דגל ספרד. (דרך Regret the Error)  סמנטיקה באתר "גלובס" התקינו מילון מונחים, אבל שכחו להסביר לו את ההקשר.  יש כמה דרכים להימנע מלהציג סימוני שגיאה של מעבד התמלילים Word בטבלה שמפרסמים בכתבה. אתר "גלובס" (9.12.09) לא נקט ולו אחת מהן.  העין השמינית יונתן כ פוסל במומנו: בסקירת העיתונות (8.12.09) העברנו את יונית לוי מחדשות ערוץ 2 לחדשות ערוץ 3, מה שהן לא יהיו.  תודה לסייענים יוסי לוי, שמוליק ליברמן, יובל עצמון, רועי רוטמן, איתמר ב"ז, אורן פרסיקו, אסף גלעד, מיכאל זילברמן, יוחאי בר סיני, אתר כשל, יונתן כ, יפתח הרצוג, גילעד נס, גל חן, דן גריינפלד, יובל קרופיק ויהונתן זילבר. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.